Nordjyllands Politi modtog i dag kl. 08.35 en anmeldelse om et mistænkeligt brev i Retten i Aalborg. Det var en konkret pakke, der vakte mistanke. - De ringer så til politiet, og vi kommer herned, og der kan vi kun give dem ret i, at den er mistænkelig, og ringer så efter forsvarets sprængstofeksperter, som så har været nede og undersøge det, siger indsatsleder René Hyldgaard. Forsvarets sprængstofeksperter har nu uskadeliggjort den mistænkelige pakke, der tidligere blev fundet i Byretten i Aalborg,  oplyser Nordjyllands Politi. Der er ikke tale om en bombe, og lige nu undersøger man resterne af pakken og sikrer spor til den videre efterforskning, oplyser Nordjyllands Politi. Politiet har spærret retten af, så sprængstofeksperterne kan arbejde på stedet, ligesom at retsbygningen er lukket resten af dagen. Politiet mangler at gennemgå resten af bygningen for at sikre, at der ikke længere er mistanke. Ved denne undersøglese bliver der anvendt bombehunde. Kl. 13.00 ophævede politiet afspærringerne. Her kan du se bombehunden ankomme til retten i Aalborg.

Opsummering:
Retten i Aalborg er spærret af, efter der blev fundet et mistænkeligt brev. Bomberyddere har nu uskadeliggjort den mistænkelige pakke.